Na temelju članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 25. sjednici održanoj 06. travnja 2023. godine, donosi

**ZAKLJUČAK**

**o usvajanju Izvješća o izvršenju**

**Plana mjera i postupanja Općine Vladislavci u 2022. godini za djelomičnu sanaciju šteta od prirodnih nepogoda**

**I.**

Usvaja se Izvješće o izvršenju Plana mjera i postupanja Općine Vladislavci u 2022. godini za djelomičnu sanaciju šteta od prirodnih nepogoda, Klasa: 920-11/21-05/05, Ur.broj: 2158-41-01-23-03 od 24. ožujka 2023.

**II.**

Izvješće o izvršenju Plana mjera i postupanja Općine Vladislavci u 2022. godini za djelomičnu sanaciju šteta od prirodnih nepogoda sastavni je dio ovog Zaključka.

**III.**

Ovaj Zaključak ima biti objavljen u „Službenom glasniku“ Općine Vladislavci.

KLASA: 920-11/21-05/05

UR.BROJ: 2158-41-01-23-04

Vladislavci, 06. travnja 2023.

Predsjednik

Općinskog Vijeća

Krunoslav Morović, v. r.

Na temelju članka 17. stavka 3. Zakona o ublažavanju i uklanjanju posljedica prirodnih nepogoda („Narodne novine“ broj 16/19) i članka 36. Statuta Općine Vladislavci („Službeni glasnik“ Općine Vladislavci Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinski načelnik dana 24. ožujka 2023. godine, podnosi

**IZVJEŠĆE**

**o izvršenju Plana mjera i postupanja Općine Vladislavci**

**u 2022. godini za djelomičnu sanaciju šteta od prirodnih nepogoda**

**I.**

Općinsko vijeće Općine Vladislavci donijelo je Plan mjera i postupanja Općine Vladislavci

u 2022. godini za djelomičnu sanaciju šteta od prirodnih nepogoda („Službeni glasnik“ Općine Vladislavci br.16/21).

Planom mjera i postupanja Općine Vladislavci u 2022. godini za djelomičnu sanaciju šteta od prirodnih nepogoda („Službeni glasnik“ Općine Vladislavci br. 16/21) sredstva za ublažavanje i uklanjanje posljedica prirodnih nepogoda planirana su u Proračunu Republike Hrvatske.

**II.**

Dana 5. rujna 2022. godine proglašena je prirodna nepogoda od suše na području Osječko-baranjske županije, Rješenjem Župana, KLASA: 320-07/22-01/12, URBROJ: 2158-02-22-15. Na području Općine Vladislavci štetu od suše prijavilo je ukupno je ukupno 37 oštećenika, a prijavljena šteta iznosila je 3.796.811,42 kn.

Vlada Republike Hrvatske na sjednici održanoj 22. prosinca 2022. godine donijela je Odluku o dodjeli sredstava pomoći za ublažavanje i djelomično uklanjanje posljedica prirodnih nepogoda nastalih u 2022. godini i dijelom u 2021. godini u Republici Hrvatskoj. Pomoć se dodjeljivala za štetu na prinosima veću od 60 %, te je Općini Vladislavci isplaćen iznos od 7.697,55 kuna, dodijeljeni iznos pomoći doznačen je oštećeniku.

Ostalih prirodnih nepogoda na području Općine Vladislavci u 2022. godini nije bilo.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 920-11/21-01/05

UR.BROJ: 2158-41-01-23-03

Vladislavci, 24. ožujka 2023.

**Općinski načelnik**

Marjan Tomas